b'\n_START_ARTICLE_\nJanez Gori\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nJanez Gori\xc5\xa1ek je leta 1961 diplomiral na ljubljanski FGG. Kot gradbenik se je med drugim posvetil tudi projektiranju in gradnji smu\xc4\x8darskih skakalnic. Z bratom Vladom sta konstruirala letalnico v Planici, ki je bila zgrajena leta 1969 in zasnovala olimpijski skakalni center na Malem polju (na planini Igman) nad Sarajevom za XIV. olimpijske zimske igre._NEWLINE_Za izgradnjo Plani\xc5\xa1ke velikanke je leta 1968 skupaj z bratom prejel Bloudkovo nagrado._NEWLINE_Gori\xc5\xa1ek je bil tudi smu\xc4\x8darski skakalec. Na svetovnem \xc5\xa1tudentskem prvenstvu v smu\xc4\x8darskih skokih je bil dvakrat prvi (1953, 1957)._NEWLINE_Leta 2015 je prejel naziv \xc4\x8dastni ob\xc4\x8dan \xc5\xa0entjerneja, 24. maja 2016 pa tudi dr\xc5\xbeavno odlikovanje srebrni red za zasluge Republike Slovenije.'